laion/Wikipedia-Exotic huggingface dataset:
אדר (פירושונים)

האם התכוונתם ל... אדר – חודש עברי אדר א' – חודש עברי החל בשנים מעוברות ז' באדר – יום הזיכרון לחללי מערכות ישראל שמקום קבורתם לא נודע י"א באדר – "יום תל חי" - יום הזיכרון ליוסף טרומפלדור ולחללי תל חי אדר (אנטומיה) – קרום העוטף את הריאות ומחבר אותן עם השרירים בין הצלעות אדר (עץ) – סוג עץ ממשפחת הסבונניים אדר סורי – מין עץ מסוג אדר עלה עץ אדר – סמלה הלאומי של קנדה אדר היקר – ספר פרי עטו של הרב קוק אֵדֶר – בלשון חז"ל, פוחלץ מכון אדר – מכון נוירו-פסיכיאטרי לילדים ולנוער גאוגרפיה אדר (אתר מקראי) – אתר ארכאולוגי בעבר הירדן 7 ק"מ מצפון לכרך-מואב. הר אדר – התנחלות בהרי יהודה הר אדר (אנטארקטיקה) (Ader) – הר באנטארקטיקה חצר אדר – היה מאחז בצפון-מזרח סיני חצר אדר (אתר מקראי) – אתר מקראי המוזכר בספר במדבר עטרות אדר – יישוב מקראי המוזכר בספר יהושע אישים אדר (כדורגלן פורטוגזי) (Eder) – כדורגלן פורטוגלי ארנון אדר – היה מעצב במה ותאורה בנימין אדר – היה עיתונאי ועורך העיתון "על המשמר" דודי אדר – שחיינית עבר, אלופת ישראל בשחייה דניאל אדר – במאי ותסריטאי חן מצגר-אדר – מפיק מוזיקלי, מעבד מוזיקלי ומלחין יאנוש אדר (Áder) – נשיאהּ החמישי של הונגריה ישי אדר – מלחין, מעצב סאונד, ומוזיקאי עפרה בורלא-אדר – סופרת, מתרגמת ומעצבת תלבושות נורברט אדר (Eder) – כדורגלן גרמני צבי אדר – לשעבר ראש בית הספר לחינוך ודיקן הפקולטה למדעי הרוח באוניברסיטה העברית קלמאן אדר (Ader) – היה ממציא ומהנדס חשמל צרפתי רפי אדר – מסעדן, במאי קולנוע, מפיק, תסריטאי, מוזיקאי וזמר ישראלי שולמית אדר – שחקנית תיאטרון, קולנוע וטלוויזיה ישראלית תמר אדר – סופרת, משוררת ותסריטאית ישראלית עדי אדר – מנהל מכון אדר הדר (פירושונים) אידר
בליסטרה

בליסטרה או בליסטה (מיוונית: βαλλίστρα; מהמילה βάλλω; באלו - לזרוק) היא כלי נשק קדום עשוי עץ וגידים, ששימש להטלת חיצים גדולים ואבני בליסטרה. מקור שם זה במילה היוונית ballistēs (לזרוק). כלי זה שימש בעיקר ללוחמת מצור והיה כלי מצור שימושי עד המצאת התותח. מתקן זה דומה במבנהו לקשת אופקית ענקית, אך מראה זה מטעה במקצת, שכן מקור האנרגיה של הקשת לא מתבססת על גמישות העץ או המתכת שמרכיבים את הקשת, אלא על האלסטיות של גידים הכרוכים בסליל סביב צירים עליהם מותקנים מוטות הקשת. דריכת הקשת גורמת לצירים להסתובב ומותחת את הקפיץ הסיבובי המורכב מהגדילים שסביב הצירים. כאשר המעצור משוחרר, האנרגיה האלסטית האצורה בקפיץ משתחררת, והגידים מסובבים בחזרה את המוטות למצב מיושר. המוטות מושכים את המיתר הקשור ביניהם שמשגר את החץ הגדול במהירות גדולה. הגרסה העתיקה ביותר של בליסטרה היא ככל הנראה זו של דיוניסיוס מסירקוזי, משנת 400 לפנה"ס. גרסה זו פשוטה למדי, והיא כוללת קשת אופקית גדולת ממדים, שקובעה למתקן נייד; המיתר נמתח באמצעות גלגלת. קשת אופקית קטפולטה סקורפיון (בליסטרה) בליסטרה, באתר אנציקלופדיה בריטניקה (באנגלית) עידן אלון, לְמה צה"ל משתמש בכלי מימי הביניים, באתר N12‏, 14 ביוני 2024 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
גולבוהור דוידובה

גולבוהור דוידובה (רוסית: Гульбоор Давыдова; 8 במרץ 1892 – 9 באפריל 1983) היא בת עדת יהודי ההרים שנודעה במאבקה, נמרצותה ופעלתנותה. עם שמה נקשרים הגבורה והמאבק. מוצאה בדרבנט שבדאגסטן (אזור הקווקז), שם נולדה וחיה את חייה. חשיבותה במיתוס שנבנה על סיפורה, ובגבורה שהיא מייצגת עבור תושבי אזור הקווקז ובפרט עבור תושבי האזור היהודים. בעלה נהרג במלחמת העולם הראשונה. בשנת 1928 בעיירה חושממזיל (Хошмемзиль) שבדאגסטן בקשה להצטרף לקולחוז חדש, אך מקימי הקולחוז לא קיבלו אותה בטענה שאישה (בייחוד אלמנה) לא יכולה לעבוד בשווה לגבר. לאחר הדחייה הצטרפה לקולחוז קרסניה בטרצ'קה (Красная батрачка, העובדת האדומה), לשם אספה נשים אלמנות. כך בעצם הוקם קולחוז של נשים. קולחוז זה נקרא לאחר מכן על שמה של דוידובה. קולחוז הנשים עבד בצורה טובה, עבודת הקטיפה הייתה טובה יותר מזו שבקולחוז הגברים, והייתה הצלחה גדולה יותר בקולחוז העובדות האדומות. לאחר זמן התאחדו שני הקולחוזים למשק שיתופי אחד. בתחילת מלחמת העולם השנייה הייתה גולבוהור ראש צוות בקולחוז פוט קומוניזמה (Путь коммунизма, "נתיב הקומוניזם") והפעילה אותו בכוח ובמרץ. בקולחוז היה חוסר בידיים עובדות, ולמרות זאת הוא המשיך לעבוד במרץ רב והיבול שהיה מוכר למדינה היה רב יותר מבתקופה שלפני המלחמה. במלחמת עולם השנייה פקד את גולבוהור אסון נוסף ושניים מבניה נהרגו במלחמה. כעת הייתה גם אלמנה וגם אם שכולה. לא פעם נבחרה להשתתף במועצות נבחרים, ועל שמה נקראו רחובות בדרבנט. כמו כן היא קיבלה אות "גיבור העמל הסוציאליסטי" על תרומתה למאמץ המלחמתי. בשנת 1980 המשורר חיזגיל אבשלומוב פרסם שירה על חייה. קורות חיים (ברוסית) שיר על גולבוהור דוידוב - בשפת הג'והורי.
בלטה

האם התכוונתם ל... בַּאלטָה – עיר במחוז אודסה באוקראינה (אנ') בלאטה – מחנה פליטים פלסטיני ליד שכם טרצו – אריח ריצוף המכונה גם "בלאטה" הקאן בלטה – כדורגלן גרמני בלט פלטה
גוונדולן, מלכת אנגליה

גוונדולן (באנגלית: Queen Gwendolen), על פי ספרו של ג'פרי ממונמות' "ההיסטוריה של מלכי בריטניה" הייתה מלכת אנגליה. אין כל עדות היסטורית לקיומה, ולכן היא נחשבת למלכה מיתולוגית שמלכה באנגליה בתקופת הברזל. על פי ג'פרי, גוונדולן הייתה בתו של קורינאוס מלך קורנוול, ורעייתו של המלך לוקרינוס, אולם הוא לא אהב אותה, ולאחר מות אביה גרש אותה ונשא לאישה את אהובתו אסטרילדיס אותה הציל מהאמבר ההוני. קודם לגירושה, נולד ללוקרינוס ולגוונדולן בן אחד - מאדאן. לאחר שלוקרינוס גרש את גוונדולן, נמלטה גוונדולן לקורנוול ושבה בראש צבא להילחם בלוקרינוס. הקרב נערך ליד הנהר סטור, וגוונדולן הביסה את לוקרינוס והטביעה את אסטרילדיס ואת בתם המשותפת של אסטרילדיס ולוקרינוס - האברן, בנהר הסוורן. לאחר ניצחונה שלטה גוונדולן באנגליה 15 שנים, ואז פרשה מכס המלכות לטובת בנה - מאדאן, והתגוררה את שארית חייה בקורנוול. מונמות' מציין כי גוונדולן שלטה בתקופת שמואל הנביא, ובתקופת חייו של הומרוס ביוון. גניאולוגיה של גוונדולן(הקישור אינו פעיל) תיארוך מלכי בריטניה האגדיים
גוונדולן

האם התכוונתם ל... גוונדולן (בלעז: Gwendolen) הוא שם שמקורו ולשי, ופירושו טבעת לבנה. גוונדולן, מלכת אנגליה – מלכה אגדית של אנגליה על פי ג'פרי ממונמות'; 10870 גוונדולן – אסטרואיד.
ניקולאי קיסליוב

ניקולאי יעקבלביץ' קיסליוב (ברוסית: Николай Яковлевич Киселёв; ‏1913–1974) היה מפקד יחידת פרטיזנים סובייטים באזור מינסק במהלך מלחמת העולם השנייה, אשר הציל 218 יהודים. הוכר על ידי יד ושם כחסיד אומות העולם. ניקולאי קיסליוב נולד בבשקיריה. בשנת 1939 התגייס לצבא האדום ושירת בתפקיד קצין פוליטי. לאחר פלישת גרמניה הנאצית לברית המועצות ביוני 1941, נשלח לחזית. הוא לחם באזור בלארוס ובאחד הקרבות נפל בשבי. לאחר שהות קצרה במחנה שבויים במינסק הצליח להימלט ליערות, שם ארגן יחידת פרטיזנים, אשר נקראה "הנוקם". בקיץ 1942 התנדב להוביל קבוצת ניצולים יהודים מהכפר דולגינובו לאזור שהיה מחוץ לשטח הכיבוש הנאצי. לאחר מסע לאורך כ-1,500 קילומטר הצליח קיסליוב להעביר לשטח ששוחרר על ידי הצבא האדום 218 יהודים. לאחר המלחמה עבד קיסליוב במוסקבה בתפקידים בכירים במשרד לסחר חוץ. הוא נישא בשנת 1946 ונולדו לו בת ובן, נפטר בשנת 1974. בכפר דולגינובו (אשר חלק מתושביו הציל קיסליוב) התגוררו לפני המלחמה כ-5,000 יהודים. לאחר הכיבוש הנאצי הקימו הגרמנים גטו, בו רוכזו כל התושבים היהודים. בחורף 1942 נרצחו רוב תושבי הגטו ומעטים בלבד הצליחו להימלט ליערות שבסביבה ולהסתתר שם. היהודים ביקשו להצטרף ליחידת הפרטיזנים "הנוקם" שפעלה באזור. אך ליחידה זו לא הייתה כל אפשרות לכלכל כמות כה גדולה של אנשים. מפקד היחידה, ניקולאי קיסליוב, פנה אל המפקדה האזורית של הפרטיזנים בבקשה לעזרה בפתרון המצב. הפיקוד השיב, כי האופציה היחידה היא להוביל את הניצולים אל מחוץ לשטח הכיבוש הנאצי. קיסליוב החליט להתנדב למשימה זו ולהוביל בעצמו את היהודים. הוא יצא עם 270 יהודים (רובם זקנים, נשים וילדים - הגברים הצעירים נשארו כלוחמים ביחידת הפרטיזנים) למסע הארוך. לקבוצה הזו לא צורפו לוחמים ולמעשה היו בה רק שני אנשים חמושים - קיסליוב והקשרית שלו. המסע ארך כחודש, במהלכו עברה הקבוצה כ-1,500 קילומטרים. במהלך המסע אירעו מספר היתקלויות עם הגרמנים ומשתפי הפעולה שלהם, בהם נהרגו 52 יהודים. בסופו של דבר הצליח קיסליוב עם 218 יהודים להגיע לאזור בשליטת הצבא האדום. לאחר המפגש עם החיילים הסובייטים נעצר קיסליוב על ידי הנ.ק.ו.ד. באשמת עריקות. אך הודות לפניות הניצולים היהודים שוחרר מן המעצר. לאחר המלחמה לא סיפר קיסליוב לאף אחד על מעשה הגבורה שלו. הסיפור התגלה במקרה בסוף שנות ה-90, כאשר מנהלת מכון להיסטוריה ותרבות יהודית במינסק מצאה מסמך בנושא בארכיון המפלגה הקומוניסטית. המסמך שנמצא - דו"ח של קיסליוב אודות המסע שלו ורשימה שמית של הניצולים. בשנת 2005 הוענק לקיסליוב על ידי "יד ושם" תואר "חסיד אומות העולם". בשנת 2008 צולם בבלארוס סרט דוקומנטרי "רשימת קיסליוב" אודות האיש. ב־2021 בבלארוס החלו צילומי הסרט העלילתי "צדיק" (Праведник) בכיכובם של אלכסנדר יאצנקו, דובלה גליקמן, ליובוב קונסטנטינובה, סרגיי מקובצקי, פיודור דוברונראבוב, יבגני טקאצ'וק, קונסטנטין חבנסקי, צ'ולפן חמאטובה בהפקת Weit Media, סנטרל פרטנרשיפ וערוץ הטלוויזיה רוסיה-1 מבית VGTRK, בתמיכת קרן הקולנוע הרוסי. הסרט צולם גם ברוסיה ובישראל. מדיה וקבצים בנושא ניקולאי קיסליוב בוויקישיתוף ניקולאי קיסליוב, באתר יד ושם (באנגלית) על גטו דולגינובו (דולהינוב) באתר יד ושם
מאדאן

מאדאן (נפטר בשנת 1036 לפנה"ס לערך) היה מלך אנגליה על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי לקיומו של מאדאן, והוא נחשב לאחד המלכים האגדיים אשר שלטו באנגליה בתקופת הברזל. מאדאן היה בנם של לוקרינוס וגוונדולן, אשר שלטו באנגליה לפניו. מאדאן נולד בעת שלוקרינוס וגוונדולן היו נשואים, אולם נישואים אלה נכפו על לוקרינוס על ידי אביה של גוונדולן - קורינאוס מלך קורנוול, ולאחר מותו גרש לוקרינוס את גוונדולן. גוונדולן שבה בראש צבא, הרגה את לוקרינוס ומלכה במקומו. לאחר 15 שנות מלוכה ויתרה על כיסאה לטובת בנה מאדאן. על פי ג'פרי, לאחר שעלה לשלטון נשא אישה, ונולדו לו שני בניו: ממפריקיוס (Mempricius) ומאלין (Malin). מאדאן שלט באנגליה 40 שנה, ולאחר מותו פרצה מלחמת אזרחים על השלטון בין שני בניו. גניאולוגיה של מאדאן(הקישור אינו פעיל) תיארוך מלכי בריטניה האגדיים
מדן

האם התכוונתם ל... מדן (דמות מקראית) – אחד מששת בני קטורה מאיר מדן – בלשן, חוקר השפה העברית והמסורה. ממקימי תנועת ברית החשמונאים. הרב יעקב מדן - מראשי ישיבת הר עציון שבאלון שבות, מן הדמויות הבולטות בקרב רבני הציונות הדתית, ומבכירי מלמדי התנ"ך בציבור הדתי-לאומי בישראל אמנת גביזון-מדן – הצעה לאמנה שתסדיר את יחסי דתיים-חילונים במדינת ישראל קטריה מדן – ממציא שיטת ה"יוגה צחוק" מאדאן – מלך אגדי של אנגליה, הנזכר בספרו של ג'פרי ממונמות' "ההיסטוריה של מלכי בריטניה" מאדאן (בולגריה) – עיירה ורשות מקומית במרכז דרומה של בולגריה מדן (עיר) – העיר הרביעית בגודלה באינדונזיה והגדולה ביותר באי סומטרה מד"ן מאדן
האמבר ההוני

האמבר ההוני (באנגלית: Humber the Hun), על פי ספרו של ג'פרי ממונמות' "ההיסטוריה של מלכי בריטניה" היה מלך ההונים. מאחר שלמעט ספרו של מונמות', אין כל תיעוד היסטורי לקיומו, המדובר במלך אגדי, שכנראה לא היה קיים במציאות. על פי ג'פרי, לאחר מותו של ראשון מלכי בריטניה, ברוטוס, אשר כבש את האי מהענקים ששלטו בו, חולקה הממלכה בין שלושת בניו: לוקרינוס, קאמבר ואלבאנאקטוס. האמבר ההוני פלש לאלבה, ממלכתו של אלבאנאקטוס והרג אותו בקרב. אנשיו של אלבאנאקטוס ברחו דרומה, ולוקרינוס כרת ברית עם קאמבר ושניהם יצאו להביס את האמבר ההוני. בתום הקרב בו הוטבע האמבר בנהר הנקרא כיום על שמו (נהר ההאמבר), שחרר לוקרינוס את אסטרילדיס, בתו של מלך גרמניה אשר נכלאה על ידו והתאהב בה.
ממפריקיוס

ממפריקיוס או ממביר (באנגלית: Mempricius; בוולשית: Membyr; נפטר בשנת 1006 לפנה"ס לערך) הוא שמו של מלך אגדי של אנגליה, המוזכר בספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי לקיומו. ממפריקיוס היה בנו של מאדאן, מלך אנגליה שקדם לו, ואחיו של מאלין (Malin). על פי ג'פרי, לאחר מות אביו פרצה מלחמת ירושה בין ממפריקיוס ואחיו מאלין על השליטה באנגליה. ממפריקיוס הציע לאחיו להיפגש לוועידת פסגה על מנת להכריע בסכסוך בדרכי שלום, ובהגיע אחיו לוועידה רצח אותו, ועלה לשלטון. ממפריקיוס שלט באנגליה 20 שנים, בהורגו את האצילים שהתנגדו לו או שחשד בהתנגדותם בו, או כל אדם אחר שחשד בו כי הוא רוצה להדיחו. ג'פרי מספר כי אף שנישא לאישה ונולד לו בן בשם אבראוקוס, היה ממפריקיוס למעשה הומוסקסואל (כדברי ג'פרי חי חיים של מעשי סדום). ג'פרי מספר כי ממפריקיוס נהרג במהלך מסע ציד בו הוא הותקף על ידי עדת זאבים. לאחר מותו עלה לשלטון אבראוקוס בנו. על פי ג'פרי ממפריקיוס שלט באנגליה בתקופת שלטונו של המלך שאול ובתקופת שלטונו של אוריסתנס בספרטה. גניאולוגיה של ממפריקיוס(הקישור אינו פעיל) תיארוך מלכי בריטניה האגדיים
ג'ט איירווייז

ג'ט איירווייז (באנגלית: Jet Airways) היא חברת תעופה הודית, שהתבססה בנמל התעופה של בומביי. היא חברת התעופה השנייה בגודלה בהודו אחרי חברת אינדיגו. החברה ביצעה בפעילותה מעל 400 טיסות יומיות ל-64 ערים. ב-17 באפריל 2019 חדלה החברה מפעילותה, אך שבה לפעול באוגוסט 2022. החברה נוסדה באפריל 1992 כחברת תעופה לטיסות מונית. במאי 1993 שינתה את יעודה והחלה לבצע טיסות פנימיות בהודו עם צי מטוסים המונה ארבעה מטוסי בואינג 737-300. בשנת 1995 קיבלה החברה אישור להפעלת טיסות סדירות. בשנת 2004 החלה לבצע גם טיסות בינלאומיות. צי המטוסים של החברה נכון לינואר 2019: מדיה וקבצים בנושא ג'ט איירווייז בוויקישיתוף אתר האינטרנט הרשמי של ג'ט איירווייז ג'ט איירווייז, ברשת החברתית פייסבוק ג'ט איירווייז, ברשת החברתית אקס (טוויטר) ג'ט איירווייז, ברשת החברתית אינסטגרם פרטי צי המטוסים של ג'ט איירווייז, באתר airfleets.net (באנגלית)
האמבר

נהר ההאמבר (באנגלית: Humber) הוא למעשה לשון ים הממוקמת בחופה הצפון מזרחי של אנגליה שבממלכה המאוחדת. מקור השם של הנהר בתקופה האנגלו סקסית ומופיע בכתבי התקופה בצורה זו או בצורה הלטינית: Humbri. ככל הנראה משמעות המילה "נהר" בקלטית. ג'פרי ממונמות' מציין בספרו "ההיסטוריה של מלכי בריטניה" כי הנהר נקרא על שם המלך האגדי האמבר ההוני אשר ניסה לפלוש לאנגליה והוטבע בנהר. ראשיתה של לשון הים בטרנט פולז שבסמוך לפלאקספליט, במפגש הנהר אוז, והנהר טרנט. ההאמבר מהווה את הגבול בין אזור מזרח רידינג שביורקשייר שבגדתו הצפונית של ההאמבר לבין אזור צפון לינקולנשייר וצפון מזרח לינקולנשייר. במהלכה נפגש ההאמבר עם תעלת מארק וייטון שבגדתו הצפונית ועם נהר אנקהולם בגדתו הדרומית. ההאמבר נשפך אל הים הצפוני בין קלית'ורפס שבלינקולנשייר בין ראש ספרן. גשר האמבר החוצה את הנהר היה בעבר הגשר התלוי הגדול בעולם. כיום הגשר הוא הרביעי בגודלו בעולם. בתקופת עידן הקרח היה ההאמבר נהר מים מתוקים שזרם בין המישורים המהווים כיום את הים הצפוני. בתקופה האנגלו-סקסונית, היווה ההאמבר את הגבול בין ממלכת נורת'מבריה מצפון לבין ממלכות אנגליה מדרום. מקור השם "נורת'מבריה" הוא בשמו של הנהר - צפונית לנהר ההאמבר. מדיה וקבצים בנושא האמבר בוויקישיתוף האמבר, באתר אנציקלופדיה בריטניקה (באנגלית)
אבראוקוס

אבראוקוס או אברוג (באנגלית: Ebraucus ; בוולשית: Efrawg או Efrog; נפטר בשנת 1005 לפנה"ס) היה מלך בריטניה על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי למלכותו, ולכן אבראוקוס נחשב לאחד המלכים האגדיים של בריטניה. אבראוקוס היה בנו של המלך ממפריקיוס שקדם לו. ממפריקיוס שהיה הומוסקסואל (כדברי ג'פרי "העדיף מעשי סדום") נטש את רעייתו ואת אבראוקוס. לאחר מותו של ממפריקיוס, עלה לשלטון אבראוקוס ושלט 39 שנים. ג'פרי מציין כי אבראוקוס נערץ בשל גובהו וחוזקו הפיזי, והיה הראשון מבין מלכי בריטניה שתקף את הגאלים מאז מלכותו של ברוטוס. אבראוקוס בזז את ערי גאליה והרג רבים מתושביה. ביזות אלה העשירו את בריטניה. אבראוקוס ייסד את העיר קאארברוק ("עירו של אבראוקוס" - כיום יורק) ואת העיר אלקלוד (כיום דאנבארטן). ג'פרי מציין כי לאבראוקוס היו 20 נשים ונולדו לו 20 בנים ו-30 בנות, שכולן נשלחו לאיטליה על מנת להינשא לפליטי מלחמת טרויה. כל בניו ובראשם אסאראקוס (למעט ברוטוס ירוק המגן) יצאו לגרמניה והקימו שם ממלכה. במותו של אבראוקוס עלה לשלטון בנו, ברוטוס ירוק המגן. גניאולוגיה של אבראוקוס(הקישור אינו פעיל) תיארוך מלכי בריטניה האגדיים Geoffrey of Monmouth, The History of the Kings of Britain, translated by Lewis Thorpe, Penguin, 1966
ברוטוס ירוק המגן

ברוטוס ירוק המגן (באנגלית: Brutus Greenshield - "ברוטוס גרינשילד"; בוולשית: Brutus Darian Las - "ברוטוס דאריאן לאס"; נפטר בשנת 954 לפנה"ס לערך) היה מלך בריטניה, על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטוריה לקיומו של ברוטוס, והוא נחשב לאחד המלכים האגדיים של בריטניה. ג'פרי מציין כי ברוטוס היה בנו של אבראוקוס, קודמו, וכונה "ירוק המגן". ברוטוס היה הבכור מבין 20 בניו של אבראוקוס, והיחיד שנותר בבריטניה בעת מותו של אבראוקוס (יתר הבנים יצאו במסע לגרמניה במטרה להקים שם ממלכה). ברוטוס מלך 20 שנה, ולאחר מותו עלה לשלטון בנו, לייל. גניאולוגיה של ברוטוס ירוק המגן(הקישור אינו פעיל) תיארוך מלכי בריטניה האגדיים
אסטרילדיס

אסטרילדיס (באנגלית: Estrildis) הייתה נסיכת גרמניה, ומלכה רעיה של מלך בריטניה לוקרינוס, על פי ספרו של ג'פרי ממונמות' "ההיסטוריה של מלכי בריטניה". אין כל תעוד היסטורי לקיומה של אסטרילדיס. על פי ספרו של ג'פרי, אסטרילדיס נכלאה על ידי האמבר ההוני והוחזקה בספינתו. לאחר ניצחונו של לוקרינוס בנו של ברוטוס, מלך בריטניה על האמבר, שחרר לוקרינוס את אסטרילדיס והתאהב בה. ג'פרי מספר כי אסטרילדיס נחשבה לאישה היפה ביותר בעולם באותה תקופה, ולוקרינוס רצה לשאתה לאישה. לרוע מזלו התחייב אביו כי לוקרינוס יישא את גוונדולן, בתו של קורינאוס מלך קורנוול, והשנים היו מאורסים. לוקרינוס בנה מערה מתחת לטרינוואנטום, בה החביא את אסטרילדיס ואת הבת המשותפת שנולדה להם - האברן (Habren), בעת שהיה נשוי לגוונדולן. לאחר מותו של קורינאוס, גרש לוקרינוס את גוונדולן, ונשא את אסטרילדיס לאישה. גוונדולן שבה בראש צבא, הביסה את לוקרינוס והרגה אותו, והטביע את אסטרילדיס ואת האברן בנהר שנקרא על שמה של האברן (כיום הנהר סוורן). ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קינגפישר איירליינס

קינגפישר איירליינס (באנגלית: Kingfisher Airlines) הייתה חברת תעופה הודית שבסיסה הראשי בנמל התעופה של העיר בנגלור. החברה נוסדה בשנת 2004 והחלה את פעילותה במאי 2005 עם ארבעה מטוסי איירבוס A320 חכורים. בחודש פברואר 2012 החברה פשטה רגל והפסיקה את הטיסות בהודו בגלל מצב כלכלי לא יציב. מדיה וקבצים בנושא קינגפישר איירליינס בוויקישיתוף מדיה וקבצים בנושא קינגפישר איירליינס באתר Airliners.net
שוער

שוער הוא אחד התפקידים במערך של קבוצות ספורט במשחקי כדור שבהם המטרה היא הבקעת שער, כגון כדורגל, כדוריד, כדורמים, לקרוס, הוקי (הוקי קרח, הוקי רולר, הוקי גלגיליות (קואד), הוקי שדה) ועוד. השוער הוא השחקן האחראי על מניעת הבקעת שער קבוצתו על ידי הקבוצה היריבה, והוא משחק לרוב סמוך לשערו ובדרך כלל לא משתתף במהלכי ההתקפה של קבוצתו. זהו תפקיד שונה באופן מהותי משאר התפקידים במגרש ולכן מחייב התמחות מיוחדת, עד כדי כך שבקבוצות רבות קיים מאמן מיוחד לשוערים. ישנם בדרך כלל בחוקי המשחק סעיפים הנוגעים רק לשוערים ומתירים להם פעולות האסורות על שאר השחקנים, או להפך, אוסרות עליהם פעולות המותרות לשאר השחקנים. ערך מורחב – שוער (כדורגל) בכדורגל, השוער מגן על שער קבוצתו ולו הרשאות מיוחדות במשחק. הבולטת בהן, המבדילה אותו מיתר השחקנים, היא היותו היחיד הרשאי לגעת בידיו בכדור (למעט בעת ביצוע הוצאת חוץ), בתנאי שהוא נמצא בתוך רחבת ה-16 מטר הסמוכה לשער קבוצתו, כשהכדור לא הגיע אליו מרגל שחקן קבוצתו. נהוג ששוער בקבוצה לובש חולצה שעליה המספר 1. שוערים נוהגים ללבוש כפפות, כדי שיגנו על ידיהם מבעיטות כדור עוצמתיות. תפקיד השוער בכדורגל הומצא באנגליה ב-1870. תחילה נאסר עליו לנגוע בכדור בידו, לאחר מכן הותר לו בכל המגרש, אחר כך נקבעה הגבלה לחצי המגרש של הקבוצה, ובהמשך הזכות צומצמה לרחבת 16 המטרים. לשוערי כדורמים שלוש פריבילגיות מיוחדות כשהם נמצאים באזור ארבעה המטרים: הזכות לגעת בכדור בשתי ידיים הזכות לגעת ברצפת הבריכה הזכות להכות בכדור עם אגרוף קמוץ לשוערים גם הגבלה אחת שלשחקנים רגילים במשחק אין: אסור להם לעבור את קו חצי המגרש. Pe urmele unei echipe pierdute - Forestierul Băbeni, עמוד 8 (ברומנית)
אינדיגו (חברת תעופה)

אינדיגו (באנגלית IndiGo) היא חברה לטיסות חסך פרטית הודית הממוקמת בגורגאון, ובסיסה הראשי נמצא בנמל התעופה הבינלאומי אינדירה גנדי שבעיר ניו דלהי. מאז שהחלה בפעילותה באוגוסט 2006, החברה מיצבה את עצמה כאחת מחברות התעופה המובילות בהודו, וזאת בזכות מודל של תפעול חסכוני ומחירים נמוכים. אינדיגו היא חברת התעופה הזולה הגדולה ביותר בהודו והיא חברת התעופה הגדולה ביותר במונחי נתח שוק, נכון לאוגוסט 2012. נכון למרץ 2012, אינדיגו היא חברת התעופה הרווחית היחידה בהודו. אדיטיה ג'וש (Aditya Ghosh), עורך דין בעברו, הוא נשיא החברה מאז 2008, ומייחסים לו את ההצלחה של הגדלת החברה. צי המטוסים של החברה נכון לינואר 2019: מדיה וקבצים בנושא אינדיגו בוויקישיתוף אתר האינטרנט הרשמי של אינדיגו אינדיגו, ברשת החברתית פייסבוק אינדיגו, ברשת החברתית אקס (טוויטר) אינדיגו, ברשת החברתית אינסטגרם IndiGo largest LCC "IndiGo Contact Details." IndiGo. Retrieved on 6 March 2009. IndiGo topples Jet Group as No. 1 airline - The Times of India "IndiGo flies past Jet to become largest airline". נבדק ב-18 באוגוסט 2012. {{cite web}}: (עזרה) IndiGo most profitable Indian airline IndiGo profit How IndiGo's Aditya Ghosh is the only airline boss still flying, Binoy Prabhakar, The Economic Times, published on 3 June 2012, accessed on 24 August 2012 How India's youngest airline became the largest, rediff.com, published on 24 August 2012, accessed on 24 August 2012 The high-flying lawyer: IndiGo's president Aditya Ghosh knack lies in connecting with employees, Business Today, published on 15 May 2011, accessed on 24 August 2012 פרטי צי המטוסים של אינדיגו (חברת תעופה), באתר airfleets.net (באנגלית)
גרגורי קופה

גרגורי קוּפֵּה (בצרפתית: Grégory Coupet; נולד ב-31 בדצמבר 1972 בלה-פוי-ואן-וילאי) הוא כדורגלן עבר צרפתי ששיחק בעמדת השוער. קופה החל את הקריירה שלו בשנת 1993 בסנט אטיין. בארבע שנים בקבוצה שיחק ב-88 משחקים. ב-1997 הוא עבר לשחק באולימפיק ליון. קופה היה השוער הראשון של הקבוצה שזכתה בשבע אליפויות רצופות והגיעה להישגים בליגת האלופות. ב-2008, לאחר מעל לעשור בקבוצה, עבר לאתלטיקו מדריד. הוא התמודד עם לאו פרנקו על המקום בשער הקבוצה. משחק הליגה האחרון שלו היה בהפסד 1–6 לברצלונה. לקראת עונת 2009/2010 עבר קופה לפריז סן-ז'רמן. ב-28 בנובמבר 2009, במשחק נגד אוסר, שבר קופה את קרסולו השמאלי. הוא חזר לשחק ב-27 באפריל 2010, סמוך לסיום העונה, בהפסד 0–4 לגרנובל. לאורך עונת 2010/11, שבסיומה פרש ממשחק, התמודד קופה על המקום בהרכב הראשון עם אפולה אדל שהחליף אותו בזמן פציעתו הממושכת בעונה הקודמת. קופה ערך את הופעת הבכורה שלו בנבחרת צרפת בגביע הקונפדרציות 2001, בו נבחרתו זכתה. בגביע הקונפדרציות הבא, שנערך ב-2003, שיחק גם כן ושמר על רשת נקייה בשלושה מתוך חמשת משחקי הנבחרת, שזכתה בטורניר בפעם השנייה ברציפות. הוא היה בסגל הנבחרת בטורנירי הגמר של גביעי העולם 2002 ו-2006 ובאליפויות אירופה 2004 ו-2008. במונדיאל 2006 פביאן בארטז הועדף על פני קופה, אף על פי שקופה שיחק היטב בזמן שבארטז היה מושעה במוקדמות הטורניר. מדיה וקבצים בנושא גרגורי קופה בוויקישיתוף גרגורי קופה, באתר Transfermarkt גרגורי קופה, באתר Soccerway גרגורי קופה, באתר BDFutbol גרגורי קופה, באתר National Football Teams גרגורי קופה, באתר FootballDatabase.eu פרופיל המאמן, באתר Transfermarkt
כלקיס (ממלכה קדומה)

כָלְקִיס (ביוונית: Χαλκὶς) הייתה ממלכה (אתנרכיה) קדומה בלבנון. בממלכה זו גרו היטורים, שבט ערבי או ארמי המוזכר בספר בראשית כה טו, ולכן הממלכה נקראת גם יטוריאה (ביוונית עתיקה: Ἰτουραία) וארץ היטורים. כן נזכרת הממלכה בכתבי יוסף בן מתתיהו. משערים כי כלקיס הקדומה נמצאת תחת העיירה ענג'ר בלבנון, כ-55 ק"מ מזרחית לביירות, בעמק הבקאע, בקרבת הגבול עם סוריה. אחרים מציעים את התל הסמוך מג'דל ענג'ר, בו נחשפו שרידיו של מקדש רומי. הממלכה השתרעה על פני חלקים מדרום הלבנון וצפון הגליל. בשנת 104 לפני הספירה יהודה אריסטובולוס הראשון, מלך יהודה, ואחיו אנטיגונוס הראשון סיפחו חלקים ניכרים מכלקיס לממלכת יהודה, גיירו חלק מתושביה ויישבו בה יהודים. לאחר כיבוש זה נותר לממלכה רק שטח מצומצם למרגלות הרי הלבנון סביב הבירה כלקיס. במאה הראשונה לפנה"ס נכנס האזור כולו תחת חסות רומית וככל הנראה גם כלקיס הייתה כפופה לנציב של פרובינקיה סוריה שישב באנטיוכיה. בתקופה זו שלט בממלכה המלך תלמי בן מינאי. לפי יוסף בן מתתיהו לאחר שאלכסנדר השני, בנו של מלך יהודה אריסטובולוס השני, הוצא להורג בידי פומפיוס, פיליפיון בנו של תלמי נשלח על ידי אביו לאשקלון כדי לחטוף את אחותו של אלכסנדר, אלכסנדרה (השלישית), אחיו אנטיגונוס ואחות נוספת מאמם. פיליפיון הצליח לחטוף אותם מאמם והביאם אל אביו. הוא התאהב באלכסנדרה ונשא אותה לאשה, אולם מאוחר יותר הומת בשל כך על ידי אביו, שאחר כך נשא אותה לאשה בעצמו. לאחר תלמי שלט בממלכה בנו ליסניאס (אנ'). בשנת 41 לספירה הרומאים העבירו את ליסניס בן תלמי מכהונתו כמלך כלקיס ובמקומם נתן הקיסר הרומאי קלאודיוס את הממלכה להורדוס, אחיו של אגריפס הראשון מלך יהודה ונכדו של המלך הורדוס. לאחר מותו של הורדוס מלך כלקיס, ניתנה הממלכה על ידי הקיסר קלאודיוס לאחיינו אגריפס השני, אך בשנת 54 אגריפס השני הועבר למלוך על הגולן והיא הועברה לבן דודו אריסטובולוס, בנו של הורדוס מלך כלקיס. ככל הנראה בשנת 55 לספירה מינה נירון קיסר את אריסטובולוס למלך ארמניה הקטנה ובשל כך הופסק קיומה של כלקיס כממלכה עצמאית והיא הפכה לחלק אינטגרלי מפרובינקיה סוריה. במשך רוב תקופת שלטונם של בית הורדוס היה מלך כלקיס אחראי על מינוי הכהנים גדולים בבית המקדש בירושלים[דרוש מקור] וחלק ממלכי כלקיס כגון אגריפס השני השתמשו בסמכותם זו כדי להשיג השפעה ושליטה בירושלים שמחוץ לתחום מלכותם. זאב וילנאיי, אריאל, אנציקלופדיה לידיעת א"י, ירושלים, 1976, עמ' 3618 יוסף בן מתתיהו, מלחמת היהודים, ספר ראשון, פרק ט, פסקה ב, סעיפים 185–186. יוסף לא מציין במפורש את מי נשא פיליפיון לאשה, אלא רק שהתאהב ב"אחת משתי האחיות" (תרגום אולמן, עמ' 121–122). ישראל שצמן מציין בהערה (עמ' 122) כי "הטקסט אינו ברור, אבל הכוונה לאלכסנדרה". ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.